**Kuriame ir bendraujame pasakos ,,Ropė” pagalba**

**Pamokos tikslas -** gebėti prisiminti pasakos ,,Ropė“ veikėjų seką, sudėti ją simbolių pagalba.

**Pamokos uždaviniai:**

1. Mokiniai gebės suvokti pamokos pradžią ir pabaigą.
2. Mokiniai stebės ir su pagalba sudės pamokos seką, komunikacinių simbolių pagalba.
3. Mokiniai išgirs pasakojimą “Ropė“.
4. Gebės sutelkti dėmesį į simbolius ir su pagalba sudėti juos eilės tvarka
5. Spalvins pasakos veikėjų trafaretus.
6. Pagal pavyzdį sudės eilės tvarka spalvintų veikėjų trafaretus.
7. Stebės pasaką ,,Ropė‘‘ ekrane.
8. Įtvirtins veiksmų seka veikėjų/kaukių pagalba.
9. Įsivertinimas

**Ugdomos kompetencijos** : pažinimo, socialinė, komunikavimo, kūrybiškumo

**Pasiekimų sritys ir pasiekimai:**

Klausydami pasakos ir stebėdami paveikslėlius knygoje, mokytojo padedami mokiniai eilės tvarka deda pasakos veikėjų simbolius.

Spalvina veikėjų trafaretus, su pagalba sudeda spalvintus trafaretus eilės tvarka.

### **Naudodamasis netiesiogiai teikiama pagalba paprastais atvejais nustato panašumą ar skirtumą, įžvelgia ir taiko analogijas, konstruoja elementų sekas, grupuoja objektus pagal požymius**

### **Tinkamai atlieka paprasčiausias mokymo(si) turinyje numatytas matematines procedūras**

Naudodamasis netiesiogiai teikiama pagalba, įsivertina mokymosi rezultatus

Daro pagrįstas išvadas

Atpažįsta ir, naudodamasis netiesiogiai teikiama pagalba, tinkamai vartoja mokymo(si) turinyje numatytus matematinius terminus, simbolius, žymėjimą ir pan.

**Priemonės:** konkretūs grafiniai simboliai ( „skaityti“, ,,piešti“, ,,kino teatras“ „ropė“, ,,senelis“, ,,senelė“, ,,anūkė“, ,,šuo“, ,,katė“, „pelė“ , įrašyta pasaka ,,Ropė“ į atminties laikmeną, veikėjų trafaretai spalvinimui, veikėjų kaukės, įsivertinimo šypsenomis-laikrodis).

**Mokymosi eiga:**

1. Mokiniai susipažįsta su bibliotekos erdvėmis( skaitymo, kūrybinėmis erdvėmis, kino teatro sale).
2. Mokytoja pasako pamokos temą, rodo plakatą „Ropė “.
3. Mokiniai simboliais sudeda pamokos seką ir išgirsta, kokias užduotis atliks veiklos metu (grafiniai simboliai: „skaityti“, ,,piešti“, ,,kino teatras“).
4. Mokiniai klausosi skaitomos pasakos.
5. Su pagalba sudedama girdėtos pasakos veiksmų seka simbolių pagalba.
6. Mokiniai spalvina veikėjų trafaretus.
7. Nuspalvinti trafaretai sudedami pagal veiksmų seką.
8. Žiūrima pasaka ,,Ropė“ kino ekrane.
9. Įtvirtinama veiksmų seka kaukių pagalba, vaidinant pasaką.
10. Vaikai įsivertina save šypsenų pagalba.

**Mokymo(si) rezultatų įvertinimas**

* Vaikai įsivertina kaip jiems sekėsi pasukdami emocijų laikrodį (žalia šypsena – sekėsi puikiai, geltona – sekėsi gerai, bet dar galima pasistengti).
* Mokytoja žodžiu pagiria kiekvieną mokinį, jo pastangas atliekant užduotis.